Μοάι

Τα μοάι είναι αγάλματα που βρίσκονται στο Νησί του Πάσχα ή αλλιώς Νησί Ράπα Νούι. Πρόκειται για μονολιθικά αγάλματα, κατασκευασμένα από ηφαιστειακή τέφρα της περιοχής Ράνο Ραράκου, που αναπαριστούν ανθρώπινες μορφές. Υπολογίζεται πως δημιουργήθηκαν γύρω στο 1250 με 1500 μ.Χ. Steven R Fischer: The island at the end of the world, Reaktion Books, 2005, ISBN 1-86189-282-9

Στο Νησί του Πάσχα (Rapa Nui) έχουν καταγραφεί περί τα 1.043 μοάι σύμφωνα με τις πιο πρόσφατες μελέτες της διευθύντριας του "Έργου για το Άγαλμα του Νησιού του Πάσχα" (Easter Island Statue Project) της αρχαιολόγου Jo Anne Van Tilburg Ph.D. και της ομάδας της.Easter Island’s iconic statues remain at risk after devastating fire, άρθρο της Allie Yang, 19/10/2022 στην ιστοσελίδα του περιοδικού National Geographic. Πάντως, αν και παλαιότερες έρευνες έκαναν λόγο για 887 αγάλματα, ο αριθμός τους αυξάνεται συνεχώς λόγω νέων αρχαιολογικών ευρημάτων. 

Για παράδειγμα, το 2023 ανακαλύφθηκε ένα νέο μοάι στον πυθμένα μιας αποξηραμένης λίμνης κοντά στον κρατήρα του ηφαιστείου Rano Raraku.A New Statue Suddenly Appeared on Easter Island. That Doesn't Make Sense, άρθρο του Tim Newcomb, 20/2/2026, στην ιστοσελίδα: popularmechanics.com

Πληροφοριακά περίπου 400 μοάι βρίσκονται ακόμα μέσα ή γύρω από το λατομείο του ηφαιστείου Rano Raraku, όπου και κατασκευάζονταν, σχεδόν 288 έχουν τοποθετηθεί επιτυχώς πάνω σε τελετουργικές πλατφόρμες (επίπεδο ανάχωμα ή πέτρινο βάθρο), οι οποίες ονομάζονται αχού (ahu), ενώ υπάρχουν αναφορές και για τουλάχιστον 12 αγάλματα που έχουν μεταφερθεί εκτός του νησιού σε διάφορα μουσεία του εξωτερικού, όπως στο Βρετανικό Μουσείο, το Μουσείο του Λούβρου και αλλού.The Moai Statues: Secrets of the Easter Island Heads, 6/3/2024, άρθρο της Miles McMorrow, BA Art History, στην ιστοσελίδα: thecollector.comΔιάφορα στατιστικά στοιχεία για τα μοάι του Νησιού του Πάσχα στα αποτελέσματα της αρχικής έρευνας της διευθύντριας του "Έργου για το Άγαλμα του Νησιού του Πάσχα" (Easter Island Statue Project) αρχαιολόγου Jo Anne Van Tilburg Ph.D. και της ομάδας της το 1989: Συνολικός αριθμός μοάι στο νησί του Πάσχα: 887. Συνολικός αριθμός μοάι που μεταφέρθηκαν με επιτυχία στις τελικές τοποθεσίες τους σε Ahu: 288 (32% από 887). Συνολικός αριθμός μοάι στο λατομείο Rano Raraku: 397 (45%). Συνολικός αριθμός μοάι που βρίσκονται «υπό διαμετακόμιση» εκτός του Λατομείου Rano Raraku: 92 (10%). Πηγή το άρθρο: NOVA Online | Secrets of Easter Island | Stone Giants - PBS, από την ιστοσελίδα του Public Broadcasting Service (PBS).

Τα αγάλματα μοάι είναι ψηλά από τα 2,5 έως και τα 10 μέτρα, και ζυγίζουν από 75 έως 86 τόνους (το βαρύτερο μοάι βρίσκεται στο Άχου Τονγκαρίκι), ενώ έχει ανακαλυφθεί και ένα ημιτελές άγαλμα, που υπολογίζεται πως σε πλήρη μορφή θα έφτανε σε ύψος τα 21 μέτρα. 

Τα μισά σχεδόν από αυτά τα αγάλματα βρίσκονται στην περιοχή Ράνο Ραράκου, αλλά εκατοντάδες έχουν μεταφερθεί σε διάφορα σημεία του νησιού και έχουν τοποθετηθεί πάνω σε πέτρινες βάσεις που ονομάζονται «Άχου».Rapa Nui National Park Παριστάνουν προγόνους των ιθαγενών του νησιού.Easter Island Statue Project Το κεφάλι τους είναι μεγάλο σε σχέση με το υπόλοιπο σώμα τους, πλησιάζοντας σχεδόν τα 3/5 του μεγέθους του σώματος. Μερικές φορές τα μοάι φέρουν καπέλο ("πουκάο"). Σήμερα οι κόγχες των ματιών τους είναι άδειες, αλλά άλλοτε περιείχαν κόρες ματιών, όπως επιδεικνύεται στο μοναδικό μοάι που έχει βρεθεί με οφθαλμούς (σήμερα είναι αναστηλωμένο).

Τα περισσότερα ανακαλύφθηκαν το 1994. Τοπικοί μύθοι και θρύλοι λένε ότι τα «μοάι» είναι προστάτες του νησιού.

 Παραπομπές 

Δείτε επίσης
Εθνικό Πάρκο Ράπα Νούι

Κατηγορία:Νησί του Πάσχα